cyanic-selkie/wikianc huggingface dataset:
রিধিমা পাণ্ডে
জাতিসংঘে অভিযোগ
অসলোতে যাওয়ার জন্য নরওয়েজিয়ান ভিসার আবেদনের সময় তিনি তরুণ জলবায়ু কর্মীদের জন্য একটি সংগঠনের কথা শুনেছিলেন। তিনি এই সংস্থার সাথে যোগাযোগ করেন এবং ২০১৯ সালের জাতিসংঘ জলবায়ু কর্ম শীর্ষ সম্মেলনের জন্য নিউ ইয়র্কে যাওয়ার জন্য নির্বাচিত হন। ২০১৯ সালের ২৩শে সেপ্টম্বরে শীর্ষ সম্মেলনটি আয়োজিত হয়েছিল। গ্রেটা থুনবার্গ, আয়াখা মেলিথাফা এবং আলেকজান্দ্রিয়া ভিলাসেনর সহ আরও ১৫ টি শিশুর সাথে তিনি জাতিসংঘের শিশু অধিকার বিষয়ক কমিটির কাছে অভিযোগ দায়ের করেছেন। তিনি আর্জেন্টিনা, ব্রাজিল, জার্মানি, ফ্রান্স এবং তুরস্কের বিরুদ্ধে জলবায়ু সংকট পর্যাপ্তভাবে মোকাবেলা করতে ব্যর্থ হয়ে শিশু অধিকার সংক্রান্ত কনভেনশন লঙ্ঘনের অভিযোগ করেছেন।
পে-মা-'ফ্রিন-লাস (তিব্বত)
সংক্ষিপ্ত জীবনী
পে-মা-'ফ্রিন-লাস ১৬৪১ খ্রিষ্টাব্দে তিব্বতের মোন-ম্খার-র্নাম-স্রাস-গ্লিং নামক স্থানের প্রাসাদে এক সম্ভ্রান্ত পরিবারে জন্মগ্রহণ করেন। তার পিতার নাম ছিল কার্মা-ফুন-ত্শোগ্স-দ্বাং-পো  এবং মাতার নাম ছিল রিগ-'দ্জিন বু-খ্রিদ-দ্বাং-মো । ছয় বছর বয়সে ব্স্তান-'দ্জিন-নোর-বু  নামক তৃতীয় য়োল-মো-স্প্রুল-স্কু  উপাধিধারী বৌদ্ধ লামা তাকে ঙ্গাগ-গি-দ্বাং-পো নামক র্দো-র্জে-ব্রাগ বৌদ্ধবিহারের প্রধানের পুনর্জন্ম রূপে চিহ্নিত করেন এবং র্দো-র্জে-ব্রাগ বৌদ্ধবিহারে প্রধান রূপে অধিষ্ঠিত করেন। এই বিহারের পৃষ্ঠপোষক পঞ্চম দলাই লামা তাকে দীক্ষা প্রদান করেন। তার উল্লেখযোগ্য শিক্ষক ছিলেন স্মান-লুং-পা-ব্লো-ম্ছোগ-র্দো-র্জে, স্মিন-গ্লিং-গ্তের-ছেন-'গ্যুর-মেদ-র্দো-র্জে , ব্কা'-'গ্যুর-বা-ম্গোন-পো-ব্সোদ-নাম্স-ম্ছোগ-ল্দান  প্রভৃতি। তিনি পোতালা প্রাসাদে দীর্ঘদিন মুখ্য আচার বিভাগীয় আধিকারিক হিসেবে দায়িত্ব পালন করেন। পে-মা-'ফ্রিন-লাস র্ন্যিং-মা ধর্মসম্প্রদায়ের তন্ত্র সম্বন্ধে বেশ কিছু গ্রন্থ রচনা করেন। এর মধ্যে সর্বাপেক্ষা উল্লেখযোগ্য ছিল অনুত্তরযোগতন্ত্রের ওপর রচিত 'দুস-পা-ম্দো'ই-দ্বাং-ছোগ-দ্ক্যিল-ল'খোর-র্গ্যা-ম্ত্শো'ই-'জুগ-ঙ্গোগ্স  নামক গ্রন্থটি। ১৭১৭ খ্রিষ্টাব্দে দ্জুঙ্গার মোঙ্গলদের দ্বারা র্ন্যিং-মা ধর্মসম্প্রদায় বিরোধী সামরিক অভিযানের সময় তাকে হত্যা করা হয় এবং র্দো-র্জে-ব্রাগ বৌদ্ধবিহারকে ভস্মীভূত করা হয়।
প্রাইজবন্ড
প্রাইজবন্ড (ইংরেজি: Prize Bond) একপ্রকার সুরতিবন্ড (lottery bond) যা ১৯৫৬ সালে আয়ারল্যান্ড প্রথম চালু হয়। এটা নিরাপত্তা বহনকারী এক প্রকার অসুদীয় বন্ড যা আইরিশ অর্থ মন্ত্রণালয়ের পক্ষ থেকে প্রাইজ বন্ড কোম্পানি লিমিটেড (Prize Bond Company Limited)-এর মাধ্যমে বাজারে ছাড়া হয়। প্রাইজবন্ডকে লটারি বন্ডও বলা হয় এবং প্রাইজবন্ড ভাঙিয়ে যেকোনো সময় ব্যাংক থেকে সাধারনত টাকা ফেরত নেওয়া যায়।
যুক্তরাজ্য
যুক্তরাজ্যে প্রাইজবন্ড অর্থ মন্ত্রণালয়ের মাধ্যমে প্রিমিয়াম বন্ড নামে ছাড়া হয়।
কুহেলিকা
কুহেলিকা বাংলাদেশের জাতীয় কবি কাজী নজরুল ইসলাম রচিত একটি উপন্যাস। ১৩৩৪ বঙ্গাব্দের আষাঢ় মাসে কলকাতা থেকে প্রকাশিত মাসিক নওরোজ পত্রিকায় "কুহেলিকা" উপন্যাসের প্রথম অংশ প্রকাশিত হয়। তার কিছুদিন পর নওরোজ বন্ধ হয়ে গেলে সওগাত পত্রিকায় তা ধারাবাহিকভাবে প্রকাশিত হয়। ১৯৩১ সালে এটি প্রথম গ্রন্থাকারে প্রকাশিত হয়। এই উপন্যাসের মধ্য দিয়ে নজরুলের রাজনৈতিক আদর্শ ও মতবাদ প্রতিফলিত হয়েছে। বিপ্লবী যুবক জাহাঙ্গীর চরিত্র দিয়ে সমাজনীতি, রাজনীতি, ধর্মনীতির সফল প্রতিফলন ঘটেছে এই উপন্যাসে। উপন্যাসের রূপরেখা সমসাময়িক হলেও লেখক কাহিনী পরিচর্যা করেছেন নিজের মত করে। ব্যঙ্গ, হাস্যরস ও প্রাণের স্পর্শের পাশাপাশি মিথ-কথনের প্রয়াস রয়েছে।
সিংরাউলি জেলা
কয়লা খনন এবং শক্তি
জিএসআই / এনসিডিসি / সিএমপিডিআই দ্বারা পরিচালিত অনুসন্ধানটি এলাকায় বিদ্যুৎ গ্রেড কয়লার প্রচুর সংস্থান প্রমাণ করেছে। এটি গোবিন্দ বল্লভ পান্ত সাগর থেকে সহজ জলের উৎসের সাথে একত্রে এই অঞ্চলটিকে উচ্চ ক্ষমতার পিটহেড বিদ্যুৎকেন্দ্রগুলির জন্য আদর্শ স্থান হিসাবে গড়ে তুলেছে। এনসিএল থেকে প্রাপ্ত কয়লা সরবরাহের ফলে জাতীয় তাপীয় বিদ্যুৎ কর্পোরেশন (এনটিপিসি) এর পিটহেড বিদ্যুৎ কেন্দ্রগুলি থেকে ১১০০০ মেগাওয়াটেরও বেশি বিদ্যুত উৎপাদন সম্ভব হয়েছে, এই অঞ্চলটিকে এখন ভারতের শক্তি রাজধানী বলা হয়। এই বিদ্যুৎকেন্দ্রগুলির বিদ্যুৎ উৎপাদনের চূড়ান্ত ক্ষমতা ১৩২৯৫ মেগাওয়াট এবং এনসিএল এই উদ্দেশ্যে কয়লার বর্ধিত চাহিদা মেটাতে সম্পূর্ণ প্রস্তুত। এছাড়াও, এনসিএল রাজস্থানের বিদ্যুৎ উতপাদন নিগম, দিল্লি বিদ্যুত বোর্ড (ডিভিবি) এবং হরিয়ানা পাওয়ার জেনারেশন কর্পোরেশন লিমিটেডের বিদ্যুৎকেন্দ্রগুলিতে কয়লা সরবরাহ করে।
শিল্প
সিংরৌলিতে পরিচালিত সমস্ত বড় সংস্থাগুলি হ'ল ভারতীয় শক্তি শিল্পের দৈত্য। সংস্থাগুলির কার্যক্রমের মধ্যে রয়েছে বিদ্যুৎ উৎপাদনে কয়লা উত্তোলন। সাম্প্রতিক সময়ে, বেশ কয়েকটি বেসরকারী সংস্থা সিংরুলিতে পরিচালিত সংস্থাগুলির লিগেও যোগ দিয়েছে। ২০১৭ সালের মধ্যে এটি প্রত্যাশা করা হয়েছে যে সিংরাউলি জেলা একা গ্রিডে প্রায় ৩৫,০০০ মেগাওয়াট বিদ্যুৎ সরবরাহ করবে।
মনীষা কৈরালা
সওদাগর (১৯৯১-এর চলচ্চিত্র) ছিলো মনীষা অভিনীত প্রথম ভারতীয় চলচ্চিত্র।
বিশ্ব স্বাস্থ্য সংস্থা প্রণীত অপরিহার্য ওষুধের আদর্শ তালিকা
এই তালিকাটি মূল ওষুধ ও পরিপূরক ওষুধ — এই দুই ভাগে বিভক্ত। মূল ওষুধগুলো প্রধান স্বাস্থ্য সমস্যাগুলোর জন্য সবচেয়ে ব্যয়সাশ্রয়ী বিকল্প হিসেবে বিবেচিত। একই সাথে এই ওষুধগুলো কোনো স্বাস্থ ব্যবস্থায় সামান্য অতিরিক্ত কিছু স্বাস্থ্যসেবামূলক সংস্থানের মাধ্যমেই ব্যবহারযোগ্য। অপরদিকে পরিপূরক ওষুধগুলোর জন্য প্রয়োজনীয় অতিরিক্ত স্বাস্থ্যসেবামূলক সংস্থানের মধ্যে রয়েছে প্রশিক্ষিত পেশাদার স্বাস্থ্যসেবা প্রদানকারী বা রোগনিরূপণের জন্য সুনিদিষ্ট যন্ত্রপাতি ও উপকরণ বা অপেক্ষাকৃত কম ব্যয়-সুফল অনুপাত। মূল তালিকার প্রায় ২৫% ওষুধ পরিপূরক ওষুধ হিসেবে তালিকাভুক্ত। এছাড়াও কিছু ওষুধ মূল ও পরিপূরক উভয় অংশেই তালিকাভুক্ত। যদিও তালিকাভুক্ত বেশিরভাগ ওষুধ-ই জেনেরিক ড্রাগ হিসেবে পাওয়া সম্ভব, তবে কৃতিস্বত্ব বা পেটেন্টের অধীনে থাকলেও তা তালিকাভুক্তির আওতা থেকে বাদ পড়ে না।
জন ওয়ারিংটন (ক্রিকেটার)
জন উইলিয়াম ওয়ারিংটন (২ নভেম্বর ১৯৪৮ - ৪ নভেম্বর ২০২২) ছিলেন একজন নিউজিল্যান্ডীয় ক্রিকেটার । তিনি ১৯৭৩ এবং ১৯৭৬ সালের মধ্যে অকল্যান্ড এবং নর্দার্ন ডিস্ট্রিক্টস ক্রিকেট দল এর হয়ে প্রথম-শ্রেণীর ক্রিকেট খেলেন।
ওয়ারিংটন বার্মিংহাম সিটি, ওরচেস্টার সিটি এবং ব্যানবেরি ইউনাইটেডের হয়েও ফুটবল খেলেছিলেন।
আবদুল্লাহ ইউসুফ আযযাম
১৯৮৯ সালে পাকিস্তানের পেশোয়ারে অবস্থানকালে আজামকে গাড়ি বোমা হামলার মাধ্যমে হত্যা করা হয়েছিল।
২০১৬ এশিয়া কাপ ফাইনাল
খেলার সংক্ষিপ্ত-সার
খেলা শুরুর কয়েক ঘণ্টা পূর্বে বৃষ্টি হওয়ার ফলে ২০ ওভারের ম্যাচটিকে ১৫ ওভারে পুনর্নির্ধারণ করা হয়; ফলে ফিল্ডিং সীমাবদ্ধতা ৫ ওভারের জন্য এবং প্রতি বোলার ৩ ওভার করে বোলিং করার সুযোগ পায়।
টসে জিতে ভারত প্রথমে ফিল্ডিং করার সিদ্ধান্ত নেয়। বাংলাদেশ দল ব্যাটিং করে ১৫ ওভারে ৫ উইকেট হারিয়ে ১২০ রান করতে সক্ষম হয় এবং প্রতিপক্ষকে ১৫ ওভারে ১২১ রান করার টার্গেট দেয়। ভারত ২ উইকেট হারিয়ে ইংসের ১৩ বল বাকী থাকতেই লক্ষ্যে পৌছে যায় এবং ২০১৬ এশিয়া কাপ প্রতিযোগিতায় চ্যাম্পিয়ন হওয়ার গৌরব অর্জন করে।
লিবাপ অঞ্চল মসজিদ
লেবাপ অঞ্চল মসজিদ বা লেবাপ ওয়েলাস্যাটিনিয় বাট মসজিদ হলো লেবাপ অঞ্চলের প্রধান মসজিদ তুর্কমেনিস্তানের তর্কমানাবতের একটি মসজিদ । মসজিদটিতে একসাথে ৩০০০ মুসল্লি একসাথে নামায আদায় করতে পারে এবং এটি বিটারপ তুর্কমেনিস্তানের রাস্তায় অবস্থিত।
বাফুফে অনূর্ধ্ব-১৮ ফুটবল প্রতিযোগিতা
বাফুফে অনূর্ধ্ব-১৮ ফুটবল প্রতিযোগিতা হলো বাংলাদেশ ফুটবল ফেডারেশন কর্তৃক আয়োজিত যুব ফুটবল প্রতিযোগিতা।
ব্রাজিলে শিশুশ্রম
সংজ্ঞা
ব্রাজিলের সংবিধানে শিশুশ্রমের কথা বলা হয়েছে নিবব্ধ ৭, অনুচ্ছেদ ৩৩ -এ। অনুচ্ছেদটি রাতের কাজ এবং ১৮ বছরের কম বয়সী যুবকদের জন্য "বিপজ্জনক বা অস্বাস্থ্যকর" বলে বিবেচিত কোনও কাজ নিষিদ্ধ করে। ১৬ বছরের কম বয়সীদের ১৪ বছরের বেশি বয়সী নাবালকদের শিক্ষানবিশ ছাড়া কাজ করার অনুমতি নেই।
ইতিহাস
শিশুশ্রম ১৫০০ থেকে ব্রাজিলের ইতিহাসের অংশ। কারণ দেশে উনিশ শতকের মাঝামাঝি পর্যন্ত যৌবন বা শৈশবের ধারণা ভালভাবে সংজ্ঞায়িত করা হয়নি, তবে, বিংশ শতাব্দীর আগে শিশুশ্রম সম্পর্কে সীমিত তথ্য ছিল। পর্তুগীজ জাহাজের প্রাথমিক নথিপত্রের মধ্যে ১৬ তম শতাব্দীতে পর্তুগাল এবং ইউরোপের অন্যান্য অংশ থেকে আসা অভিবাসীদের সমুদ্র ভ্রমণে অপ্রাপ্তবয়স্কদের কাজ করার প্রমাণ অন্তর্ভুক্ত ছিল। যদিও ইউরোপীয় বসতি স্থাপনকারীদের আগমনের আগে শিশুরা গৃহস্থালি কাজ করত, কিন্তু ইউরোপীয়দের আগমনের পর ব্রাজিলে শিশুশ্রমের মাত্রা মারাত্মকভাবে বেড়ে যায়। শিশুশ্রম ব্যবহারে প্রথম সংগঠন ছিল ব্রাজিলের নৌবাহিনী, প্যারাগুয়ে যুদ্ধের সময় এবং তথ্য নির্দেশ করে যে ৯ থেকে ১২ বছর বয়সী  প্রায় ৬০০ শিশু যুদ্ধক্ষেত্রে ছিল। সামরিক বাহিনীর সাথে এই সম্পৃক্ততা এবং অস্ত্রের সাথে যোগাযোগ ব্রাজিলে দেখা শিশুশ্রমের সবচেয়ে খারাপ রূপ। ফেভেলাসে শিশুরা মাদক পাচারের জন্য পছন্দসই মধ্যস্থতাকারী ছিল, যেহেতু ছোট হওয়ার কারণে তারা বিচারের হাত থেকে রক্ষা পেত। দাসত্বের যুগে চিনির আবাদে শ্রমের জন্য শিশুদের ব্যাপকভাবে ব্যবহার করা হত। দাস ধারকেরা তাদের ক্রীতদাসদের সন্তানদের কাজ করার ভাবনাকে মেনে নিয়েছিল, যেহেতু আরো ক্রীতদাস ক্রয় ছাড়াই সামগ্রিক উৎপাদনশীলতা বৃদ্ধি পেয়েছিল।
গুগল ম্যাপ মেকার
গুগল ম্যাপমেকার গুগলের একটি পরিসেবা যা গুগল ২০০৮ সালের জুন মাসে শুরু করে। ম্যাপমেকার  হলো গুগল মানচিত্রকে সমৃদ্ধ করার একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা।
২০১৫
২০১৫ সালের এপ্রিল থেকে গুগল তাদের গুগল ম্যাপমেকার পরিসেবাটি সাময়িকভাবে ব্যবহারকারীদের জন্য বন্ধ রাখে। তবে ১৪ আগস্ট বাংলাদেশ ও ভারতে ম্যাপমেকার আবারও চালু হয়। এই দুই দেশের ম্যাপারগণ আবারও ম্যাপিং করার সুবিধা পায়।
পল লাউটারবার
জীবনী
লাউটারবার কেস ওয়েস্টার্ন রিজার্ভ ইউনিভার্সিটি থেকে রসায়নে ব্যাচেলর অব সায়েন্স সম্পন্ন করেন। তিনি পিটসবার্গ বিশ্ববিদ্যালয় থেকে ১৯৬২ সালে পিএইচডি ডিগ্রি অর্জন করেন। পরবর্তীতে স্টেট ইউনিভার্সিটি অব নিউ ইয়র্ক অ্যাট স্টোনি ব্রুক এ সহযোগী অধ্যাপক হন। ১৯৬৯ থেকে ১৯৭৯ সাল পর্যন্ত তিনি স্ট্যানফোর্ড বিশ্ববিদ্যালয় এর রসায়ন বিভাগে কাজ করেন। পরবর্তীতে তিনি স্টেট ইউনিভার্সিটি অব নিউ ইয়র্ক অ্যাট স্টোনি ব্রুক এফিরে আসেন এবং ১৯৮৫ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন এ চলে যাওয়ার পূর্ব পর্যন্ত কর্মরত ছিলেন। ২০০৭ সালে তার মৃত্যুর পূর্ব পর্যন্ত তিনি এখানেই কর্মরত ছিলেন।
সরস্বতী নদী
সরস্বতী নদী ভাগীরথী নদীর একটি শাখানদ ছিল, যা ১৬ শতক পর্যন্ত সক্রিয় ছিল, কিন্তু বর্তমানে এর প্রায় অস্তিত্ব নেই। থাম্ব|[[ত্রিবেণী, হুগলী|ত্রিবেনীতে সরস্বতী নদীর মোহনা।]]
হালতু
আগ্রহের জায়গা
হালতু অঞ্চলের নিকটে আকর্ষণীয় জায়গাগুলির একটি তালিকা:
হালতুতে একটি ভ্যাগ্র্যান্ট হোমও রয়েছে যা পশ্চিমবঙ্গ সরকার পরিচালনা করে। তদুপরি, একটি পৌর বাজারও এখানে অবস্থিত।
উচ্চনতি স্তর (জলবিজ্ঞান)
এরকম কিছু নতি হল:
সরাইপাড়া ওয়ার্ড
সরাইপাড়া বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
অবোষ্ণতা
অবোষ্ণতা (Hypothermia) হচ্ছে শরীরের তাপমাত্রা হ্রাস। এটি সেসময় ঘটে যখন শরীর যে পরিমাণ তাপ শোষণ করবে, তার চেয়ে বেশি তাপ বিকিরণ করে। মানবদেহের জন্য কেন্দ্রীয় তাপমাত্রা এর নিচে হলে অবোষ্ণতা দেখা যায়।
জীবক কুমারভচ্চ
জীবনী
মহারাজ বিম্বিসারের পুত্র অভয় কুমার বনের মধ্যে এক পরিত্যাক্ত সদ্যোজাত শিশুকে কুড়িয়ে পেয়ে তাকে পরম যত্নে নিজ প্রাসাদে এনে লালন পালন করেন। মৃত্যুর জন্য পরিত্যক্ত হয়েও নবজাতক জীবিত রয়েছে, তাই তার নাম দেন জীবক। তিনি শিশুর লালন পালনের সাথে সাথে তাকে নানান শাস্ত্র ও শিক্ষায় পারদর্শী করে তোলেন। মগধের পাঠ শেষ হলে অভয় কুমার জীবককে উচ্চশিক্ষার জন্য তক্ষশীলা পাঠান। তক্ষশিলাতে বিশ্ব বিখ্যাত আয়ুর্বেদ আচার্যের কাছে জীবক আয়ুর্বেদ শাস্ত্র অধ্যয়ন করেন। তার শিক্ষা প্রায় সমাপ্ত হলে আচার্য তাকে তক্ষশিলাকে কেন্দ্র করে এক যোজন দূরত্ব থেকে এমন একটি উদ্ভিদ সংগ্রহ করে আনতে বলেন যার মধ্যে কোন ঔষধী গুণ নেই। জীবক সারাদিন বাদে ফিরে এসে আচার্য্যকে জানালেন যে তিনি এমন কোন উদ্ভিদ দেখেননি যার কোন প্রকার ঔষধী গুণ নেই। আচার্য অত্যন্ত প্রীত হয়ে বললেন যে জীবকের শিক্ষা সম্পূর্ণ হয়েছে। তিনি তাঁকে স্নাতক উপাধি ও প্রমাণপত্রের সাথে কিছু অর্থ দিয়ে মগধে ফিরে গিয়ে স্বতন্ত্রভাবে চিকিৎসা শাস্ত্র চর্চা করার নির্দেশ দেন।
চন্দ্র কুমার প্যাটেল
চন্দ্র কুমার প্যাটেল একজন ভারতীয় মার্কিন বিজ্ঞানী। তিনি ১৯৩৮ সালের ২ জুলাই জন্মগ্রহণ করেন। তিনি কার্বন ডাই অক্সাইড লেজার এর আবিষ্কারক। যা বর্তমানে ঝালাই এবং শল্যচিকিৎসায় ব্যাপকভাবে ব্যবহৃত হচ্ছে।
মুহাম্মদ জহির শাহ
মুহাম্মদ জহির শাহ (পশতু: محمد ظاهرشاه, দারি: محمد ظاهر شاه; ১৫ অক্টোবর ১৯১৪ – ২৩ জুলাই ২০০৭) ছিলেন আফগানিস্তানের শেষ বাদশাহ। ১৯৩৩ থেকে ১৯৭৩ খ্রিষ্টাব্দে একটি বিদ্রোহে ক্ষমতাচ্যুত হওয়ার আগ পর্যন্ত চার দশক তিনি শাসন করেছেন। নির্বাসন থেকে ফিরে আসার পর ২০০২ খ্রিষ্টাব্দে তাকে জাতির পিতা উপাধি প্রদান করা হয়। মৃত্যুর আগ পর্যন্ত তিনি এই উপাধি ধারণ করেছিলেন।
আফগানিস্তানের শেষ বাদশাহ
জহির শাহ প্রথম পূর্ব তুর্কিস্তান প্রজাতন্ত্র প্রতিষ্ঠাকারী উইঘুর ও কিরগিজ মুসলিমদেরকে সহায়তা, অস্ত্র ও আফগান যোদ্ধা পাঠিয়ে সাহায্য করেছেন। কাশগরের যুদ্ধ ও ইয়ারকান্দের যুদ্ধে আফগান, উইঘুর ও কিরগিজ বাহিনী চীনা হুইদের নিয়ে গঠিত ৩৬ম ডিভিশনের কাছে পরাজিত হওয়ায় প্রজাতন্ত্র রক্ষা করা সম্ভব হয়নি। আফগান যোদ্ধারা সবাই চীনাদের হাতে নিহত এবং চীনারা প্রথম পূর্ব তুর্কিস্তান প্রজাতন্ত্র বিলুপ্ত করে অত্র অঞ্চলে চীনা সরকারের নিয়ন্ত্রণ প্রতিষ্ঠা করে।
মৃত্যু
২০০৭ খ্রিষ্টাব্দের ২৩ জুলাই দীর্ঘদিন রোগাক্রান্ত থাকার পর কাবুলের প্রেসিডেন্সিয়াল প্যালেসে মারা যান। রাষ্ট্রপতি হামিদ কারজাই টেলিভিশনে তার মৃত্যু ঘোষণা করেন। ২৪ জুলাই তার জানাজা অনুষ্ঠিত হয়। প্রেসিডেন্সিয়াল প্যালেসে বিশিষ্ট ব্যক্তিবর্গ‌ তার প্রতি শ্রদ্ধা জানান। এরপর তার কফিন মসজিদে নিয়ে আসা হয়। এখান থেকে মারানজান পাহাড়ের রাজকীয় জাদুঘরে আনা হয়।
পশ্চিম চালুক্য সাম্রাজ্যে কন্নড় সাহিত্য
রাজনৈতিক পরিস্থিতি
খ্রিস্টীয় দশম শতাব্দীর শেষভাগে দক্ষিণ ভারতের অধুনা কর্ণাটক রাজ্যের অন্তর্গত ভূখণ্ডে পশ্চিম চালুক্য নামে এক নতুন রাজবংশ মান্যখেতের (অধুনা মালখেড, কলবুরগি জেলা, কর্ণাটক) রাষ্ট্রকূট সম্রাটকে উৎখাত করে ক্ষমতা দখল করে। পশ্চিম চালুক্যদের প্রাচীনতম অভিলেখটি আনুমানিক ৯৫৭ খ্রিস্টাব্দে উৎকীর্ণ। অভিলেখটি ছিল তারাবাদী প্রদেশের (অধুনা বিজয়পুর জেলা, কর্ণাটক) রাষ্ট্রকূট সামন্ত শাসক দ্বিতীয় তৈলপের। আনুমানিক ৯৬৭ খ্রিস্টাব্দে উৎকীর্ণ অপর একটি অভিলেখ থেকে এমন ইঙ্গিত পাওয়া যায় যে, মন্দিরনগরী বনবাসীর কদম্ব গোষ্ঠীপতির সহায়তায় চত্তিদেব নামে চালুক্যবংশীয় এক স্থানীয় রাজা বিদ্রোহের চেষ্টা করেছিলেন। সেই বিদ্রোহ সফল না হলেও তা দ্বিতীয় তৈলপের পথ সুগম করে দেয়। হানগলের কদম্ব গোষ্ঠীপতির সাহায্যে তিনি রাষ্ট্রকূট সম্রাট দ্বিতীয় কর্ককে পরাজিত করেন।
চালুক্য-পরবর্তী সাহিত্য
এই পরিবর্তন হৈসল সভাকবিদের রচনাতেও স্পষ্ট। এই কবিদের কয়েকজন স্থানীয় ছন্দে সাহিত্য রচনায় অগ্রণী ভূমিকা গ্রহণ করেছিলেন। মধ্যযুগের প্রধান কবিদের অন্যতম ছিলেন বীরশৈব কবি হরিহর। তিনি বসবের জীবনী (বসবরাজ দেবর রাগালে, ১১৬০) রচনার সময় ‘রাগালে’ প্রথাটিকে প্রতিষ্ঠিত করেন। এই গ্রন্থটিই কন্নড় ভাষায় রচিত তথা সামগ্রিকভাবে বসবের প্রথম জীবনী গ্রন্থ যেটি এখনও পাওয়া যায়। হরিহরের ভ্রাতুষ্পুত্র রাঘবাঙ্ক পৌরাণিক রাজা হরিশ্চন্দ্রের জীবনী অবলম্বনে হরিশ্চন্দ্র কাব্য নামে এক স্বতন্ত্র ও মৌলিক আখ্যায়িকায় ‘ষটপদী’ ছন্দটিকে প্রতিষ্ঠা করেন। মনে করা হয় যে, সিসুময়ন স্বরচিত রূপক কাব্য ত্রিপুরদহন ও অঞ্জনচরিত-এ ‘সাঙ্গত্য’ (১২৩২) নামে এক নতুন শৈলীর প্রবর্তন ঘটিয়েছিলেন। কোনও কোনও জৈন সাহিত্যিক ‘চম্পু’ শৈলীতে সাহিত্য রচনা অব্যাহত রেখেছিলেন। যেমন জন্ন এই শৈলীতে যশোধর চরিতে (১২০৭) রচনা করে খ্যাতি অর্জন করেন। এই কাব্যটি ৩১০টি শ্লোকে রচিত স্বতন্ত্র ধারার এক কাহিনিগুচ্ছ, যেগুলির বিষয়বস্তু মর্ষকামিতা ও আত্মার রূপান্তর। প্রাচীনতম সুপরিচিত ব্রাহ্মণ সাহিত্যিকেরাও দ্বাদশ শতাব্দীর শেষভাগের ব্যক্তিত্ব ছিলেন। এই লেখকদের রচনার মধ্যে বৈষ্ণব ভক্তিমূলক রচনা (রুদ্রভট্টের জগন্নাথ বিজয়, ১১৮৫) থেকে কাব্যতত্ত্বের উপর ধর্মনিরপেক্ষ সন্দর্ভ (কবি বর্মার শৃঙ্গার রত্নাকর, কাব্যিক অনুভূতি ও রসবিচার প্রসঙ্গে) সবই রচিত হয়েছিল।
তাকুমি কামিজিমা
তাকুমি কামিজিমা (上島 拓巳, Takumi Kamijima; জন্ম: ৫ ফেব্রুয়ারি ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
বাঁশখালী পৌরসভা
প্রশাসনিক এলাকা
৯টি ওয়ার্ড নিয়ে এই পৌর এলাকাটি গঠিত হয়েছে। এ পৌরসভার প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এলাকাগুলো হল:
ভের্নার হের্ৎসগ
ভের্নার হের্ৎসগ (Werner Herzog) (জন্ম: ৫ই সেপ্টেম্বর, ১৯৪২) জার্মান চলচ্চিত্র পরিচালক, চিত্রনাট্যকার, অভিনেতা এবং অপেরা পরিচালক। রাইনার ভের্নার ফাসবিন্ডার, মার্গারেটে ফন ট্রট্টা, ফোকার শ্লোনডর্ফ, ভিম ভেন্ডার্স এবং অন্যান্যদের সাথে তাকেও জার্মান নবতরঙ্গ আন্দোলনের অন্যতম ব্যক্তি হিসেবে গণ্য করা হয়। তার ছবিতে অসম্ভব স্বপ্নকে তাড়া করে বেড়ানো নায়ক চরিত্র এবং খুব সাধারণ কোন ক্ষেত্রে সাধারণ মানুষের ব্যতিক্রমধর্মী ও অনন্য গুণের পরিচয় পাওয়া যায়।
রামবরণ য়াদব
২১ জুলাই ২০০৮ তারিখে ভোটের দ্বিতীয় রাউন্ডে যাদবকে প্রথম নেপালের রাষ্ট্রপতি নির্বাচিত করা হয়। সংবিধান পরিষদের ৫৯০ টি ভোটের মধ্যে তিনি ৩০৮ টি ভোট পেয়ে, তিনি রাম রাজা প্রসাদ সিং কে পরাজিত করেন, যিনি ভোটের দ্বিতীয় রাউন্ডে কমিউনিস্ট পার্টি অফ নেপাল (মাওবাদী) দ্বারা মনোনীত হয়েছিল।
ব‍্যক্তিগত জীবন
১৯৯০ সালে নেপালে বহুজাতিক গণতান্ত্রিক বিধান পুনরুদ্ধার না হওয়া পর্যন্ত যাদবকে কারাগারে বন্দি করা হয়েছিল। তারপরে, নেপালের ধনুসা জেলার আসন নং ৫ থেকে তিনি হাউস অব রিপ্রেজেনটেটিভস এর সদস্য হিসাবে দুবার নির্বাচিত হন। তিনি ১৯৯১ থেকে ১৯৯৪ পর্যন্ত স্বাস্থ্য বিষয়ক মন্ত্রী ছিলেন। ১৯৯৯ থেকে ২০০১ সাল পর্যন্ত তিনি আবারও মন্ত্রিপরিষদে স্বাস্থ্যমন্ত্রীর দায়িত্বে নিযুক্ত হন। ১০ এপ্রিল ২০০৮ এ অনুষ্ঠিত নির্বাচনে ধনুসা জেলার একই নির্বাচনী এলাকা থেকে সংসদ সদস্য নির্বাচিত হন যাদব।
বিদেশ ভ্রমণ
২০১০ সালে তিনি ভারত সফর করেন এবং তিরুপতী বালাজী এবং চণ্ডীগড়ে যান, যেখানে তিনি তার মেডিক্যাল ডিগ্রি লাভ করেন। ২৬ শে মার্চ, ২০১৫ তারিখে তিনি চীন সরকারের আমন্ত্রণে চীনের সরকারি সফরের জন্য গিয়েছিলেন।
অবেদনিক
অ্যানেস্থেসিয়া (Anesthesia)(গ্রীক শব্দ "সংবেদনহীন") এমন একটি অবস্থা যা চিকিৎসার উদ্দেশ্যে ব্যবহৃত হয় যেখানে একজন রোগীকে অস্থায়ীভাবে নিয়ন্ত্রণের মাধ্যমে অজ্ঞান(অবেদন) করা হয়। এতে অ্যানালজেসিয়া(ব্যথা থেকে প্রতিরোধ), প্যারালাইসিস(পেশী শিথিলকরণ), অ্যামনেসিয়া (স্মৃতি হ্রাস), আনকনসাসনেস (সংজ্ঞাহীনতা/অসাড়তা) অন্তর্ভুক্ত থাকতে পারে। অ্যানেসথেটিক ওষুধের প্রভাবের অধীনে একটি রোগী অ্যানেসথেটাইজ(সংবেদনহীন) হিসাবে উল্লেখ করা হয়।
একজন অ্যানেস্থেশিয়া ডাক্তার চিকিৎসা পদ্ধতির প্রস্তুতির জন্য রোগীর উপর ভিত্তি করে এক বা একাধিক ওষুধ বাছাই করে যা অ্যানেস্থেশিয়া বৈশিষ্ট্যগুলির ধরন এবং ডিগ্রী অর্জন করতে ব্যবহৃত হয়। অ্যানেস্থেশিয়া ওষুধের ধরনগুলির মধ্যে জেনারেল অ্যানথেসটিক্স, লোকাল অ্যানথেসটিক্স, হিপনোটিকস, সেডাটিভস, নিউরোমাসকুলার-ব্লকিং-ড্রাগস, নারকোটিকস এবং অ্যানালজেকিস রয়েছে।
মিলান মেট্রো
মিলান মেট্রো (Metropolitana di Milano) হল ইটালির মিলান শহরের দ্রুত পরিবহন ব্যবস্থা।এই মেট্রো ব্যবস্থায় ৪ টি লাইন রয়েছে এবং একটি লাইনের নির্মাণ কার্য চলছে। মিলান মেট্রোর মোট দৈর্ঘ্য ৯৬.৮ কিমি (৬০.১ মাইল) এবং এই ব্যবস্থায় ১০৬ টি স্টেশন রয়েছে, যার বেশিরভাগ অংশ ভূগর্ভস্থ। এটি ইটালির বৃহত্তম মেট্রো ব্যবস্থা। প্রতিদিন এই মেট্রো ব্যবস্থা ১.১৫ মিলিয়ন (১১.৫ লক্ষ) যাত্রি পরিবহন করে। মিলান মেট্রো ১৯৬৪ সালে প্রথম বাণিজ্যিক পরিষেবা শুরু করে।
ইতিহাস
লাইন ৫ এর প্রথম পর্যায়টি ১০ ফেব্রুয়ারি ২০১৩ সালে বিগনামি থেকে জারা পর্যন্ত ৪.১ কিলোমিটার (২.৫ মাইল) অতিক্রম করে। দ্বিতীয় পর্যায় জারা থেকে গরিবালদি এফএস পর্যন্ত ১.৯ কিলোমিটার (১.২ মাইল) পথ ১ মার্চ ২০১৪ সালে খোলা হয়। গারিবালদি এফএস থেকে সান সিরো স্ট্যাডিও পর্যন্ত ৭ কিলোমিটার (৪.৩ মাইল) পথ তৃতীয় পর্যায়, ২৯ এপ্রিল ২০১৫ সালে কিছু মধ্যবর্তী স্টেশন খোলা হয়েছিল; নভেম্বর ২০১৫ সাল অনুযায়ী, সবগুলি স্টেশন খোলা হয়েছে।
অ্যাঞ্জেলিনা জোলি গৃহীত পুরস্কার ও মনোনয়ন তালিকা
গোল্ডেন গ্লোব পুরস্কার
থাম্ব|ডান|২০১২ সালের জানুয়ারিতে [[গোল্ডেন গ্লোব পুরস্কার|৬৯তম গোল্ডেন গ্লোব পুরস্কারে জোলি, তিনি সে বছর তার প্রযোজিত ইন দ্য ল্যান্ড অফ ব্লাড অ্যান্ড হানি (২০১১) ছবির জন্য শ্রেষ্ঠ প্রযোজক বিভাগে মনোনীত হয়েছিলেন।]]
বিকাশ গৌড়া
বিকাশ গৌড়া (কন্নড়ী: ವಿಕಾಸ್ ಗೌಡ; জন্মঃ ৫ জুলাই ১৯৮৩) হলেন একজন ভারতীয় ডিসকাস নিক্ষেপকারী ও শটপুট খেলোয়াড়। তার জন্ম মহীশূরে কিন্তু তিনি বড় হয়েছেন মার্কিন যুক্তরাষ্ট্রের মেরিল্যান্ডের ফ্রেডেরিক অঞ্চলে। বিকাশের পিতা শিভও ১৯৮৮ সালে ভারতীয় অলিম্পিক ট্র্যাক দলের কোচের দায়িত্ব পালন করেন।
২০১৩ সালে পুনা-য় অনুষ্ঠিত  এশিয়ান চ্যাম্পিয়নশিপে বিকাশ ৬৪.৯০ মিটার দূরে ডিসকাস ছুঁড়ে প্রথম স্বর্ণ পদক লাভ করেন;  এ ছাড়া শটপুটে তার ব্যক্তিগত রেকর্ড হিসাবে ১৯.৬২ মিটার বিশেষভাবে উল্লেখযোগ্য।
জম্মু ও কাশ্মীর বিধানসভা নির্বাচন, ১৯৭২
জম্মু ও কাশ্মীর বিধানসভার নির্বাচন ১৯৭২ সালের জানুয়ারিতে ভারতের জম্মু ও কাশ্মীরের ১১৪টি নির্বাচনী এলাকার সদস্যদের নির্বাচন করার জন্য অনুষ্ঠিত হয়েছিল। ভারতীয় জাতীয় কংগ্রেস জনপ্রিয় ভোট এবং সংখ্যাগরিষ্ঠ আসন জিতেছে এবং সৈয়দ মীর কাসিমকে জম্মু ও কাশ্মীরের মুখ্যমন্ত্রী নিযুক্ত করা হয়েছে। এই নির্বাচনের পর, মহিলারা প্রথমবার জম্মু ও কাশ্মীর বিধানসভায় প্রবেশ করেন। দশজন মহিলা তাদের মনোনয়ন দাখিল করেছিলেন, তাদের মধ্যে ছয়জন প্রতিদ্বন্দ্বিতা করেছিলেন এবং চারজন তাদের আসনে জয়ী হয়েছেন। এটি জম্মু কাশ্মীর বিধানসভায় মহিলা বিধায়কের শতাংশ ৫.৩৩% করেছে।
আন্তর্জাতিক স্বেচ্ছাসেবক দিবস
পটভূমি
অর্থনৈতিক ও সামাজিক উন্নয়নের জন্য আন্তর্জাতিক স্বেচ্ছাসেবক দিবস ১৭ ডিসেম্বর ১৯৮৫ তারিখে জাতিসংঘের সাধারণ পরিষদ A/RES/40/212 এর মাধ্যমে গৃহীত হয়।
IVD 2015 - "আপনার পৃথিবী পরিবর্তন হচ্ছে। আপনি? স্বেচ্ছাসেবক!"
IVD 2012 - "স্বেচ্ছাসেবী উদযাপন করুন"
রোজালিন্ড রাসেল
প্রারম্ভিক জীবন
ক্যাথরিন রোজালিন্ড রাসেল ১৯১৭ সালের ৪ঠা জুন কানেটিকাট অঙ্গরাজ্যের ওয়াটারবারি শহরে জন্মগ্রহণ করেন। তার পিতা জেমস এডওয়ার্ড একজন আইনজীবী এবং মাতা ক্লারা এ. রাসেল (ম্যাকনাইট) একজন শিক্ষিকা ছিলেন। রাসেলের সাত ভাইবোন ছিল। রাসেল পরিবার আইরিশ-মার্কিন ও ক্যাথলিক ধর্মাবলম্বী। তার নাম রাখা হয়েছিল তার পিতামাতা যে জাহাজে চড়ে মার্কিন যুক্তরাষ্ট্রে আসেন সেই জাহাজের নামানুসারে। তিনি ক্যাথলিক স্কুলে পড়াশোনা করেন এবং পরে পেন্সিলভেনিয়ার রোজমন্টের রোজমন্ট কলেজ ও নিউ ইয়র্কের ট্যারিটাউনের ম্যারিমাউন্ট কলেজে পড়াশোনা করেন। পরবর্তী কালে তিনি নিউ ইয়র্ক সিটির আমেরিকান একাডেমি অব ড্রামাটিক আর্টসে ভর্তি হন। তার পিতামাতা ভেবেছিলেন রাসেল শিক্ষক হওয়ার জন্য পড়াশোনা করছেন এবং তারা তার অভিনেত্রী হওয়ার পরিকল্পনা সম্পর্কে অবগত ছিলেন না। পারফরমিং আর্টস স্কুল স্নাতক সম্পন্ন করার পর রাসেল সামার স্টকে অভিনয় শুরু করেন এবং পরে বোস্টনের রিপার্টরি কোম্পানিতে যোগদান করেন।
ন্যাশনাল কনজিউমারস লিগ
কর্মসূচি
লাইফ স্মার্টস একটি বিনামূল্যে প্রোগ্রাম যা কিশোর -কিশোরীদের স্বাস্থ্য, অর্থ, প্রযুক্তি এবং পরিবেশের সাথে সম্পর্কিত ভোক্তা অধিকার এবং দায়িত্ব শেখানোর জন্য ডিজাইন করা হয়েছে।
যোহানেস কৎজ
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘কজি’ ডাকনামে পরিচিত যোহানেস কৎজ।
প্রথম-শ্রেণীর ক্রিকেট
টম রিচার্ডসনের ন্যায় তিনি দম বজায় রেখে সারাদিন বোলিং করতে পারতেন। তবে, প্রায়শঃই স্লিপ অঞ্চল দিয়ে তার বল বেরিয়ে যেতো। দলীয় সঙ্গীদের কোন একজন মন্তব্য করেছিলেন যে, ফিল্ডারদেরকে শেখানোর জন্যে নিজে বোলিং করে স্লিপে তার অবস্থান থাকাটাই ভালো হতো। দীর্ঘ দূরত্ব নিয়ে বোলিং কর্মে অগ্রসর হতেন। দুই আঙ্গুলে বল রেখে বোলিংকর্মে অগ্রসর হতেন।
ব্যক্তিগত জীবন
ক্রিকেট খেলা থেকে অবসর গ্রহণের পর নিউল্যান্ডসে মাঠ কর্মকর্তার ভূমিকায় অবতীর্ণ হয়েছিলেন। ৭ জুলাই, ১৯৩১ তারিখে ৫১ বছর বয়সে হৃদযন্ত্রক্রীয়ায় আক্রান্ত হয়ে রোন্দেবশ এলাকায় যোহানেস কৎজের দেহাবসান ঘটে।
সুতারপাড়া ইউনিয়ন, করিমগঞ্জ
অবস্থান
সুতারপাড়া ইউনিয়ন কিশোরগঞ্জ জেলার করিমগঞ্জ উপজেলায় অবস্থিত।
২০২০ সালের সুইডেন দাঙ্গা
পরিণতি
দাঙ্গায় প্রায় ১৫ জনকে গ্রেফতার করা হয় এবং বেশ কয়েকজন পুলিশ কর্মকর্তা আহত হন। রনেবি দাঙ্গার সন্দেহভাজনদের অধিকাংশই ছিল ১৮-৩০ বছর বয়সী পুরুষ এবং পূর্বে মাদক ব্যবসা, ভাঙচুর এবং চুরির জন্য পুলিশের কাছে পরিচিত। পাবলিক সার্ভিস ব্রডকাস্টার এসভিটি-এর সাক্ষাত্কার নেওয়া সমস্ত মুখপাত্র একমত হয়েছেন যে দাঙ্গাকারীরা "সত্যিকারের মুসলমান" ছিল না। একজন বিশিষ্ট মালমো ইমাম জবাব দিয়েছিলেন "যারা এইভাবে কাজ করছে তাদের ইসলামের সাথে কোন সম্পর্ক নেই "।
সোয়াত (দ্ব্যর্থতা নিরসন)
সোয়াত দ্বারা বোঝাতে পারে-
আলী বোঙ্গো অনডিম্বা
আলী বোঙ্গো অনডিম্বা (জন্ম অ্যালেন বার্নার্ড বোঙ্গো; ৯ ফেব্রুয়ারি ১৯৫৯), কখনও আলী বোঙ্গো নামে পরিচিত, একজন রাজনীতিবিদ এবং অক্টোবর ২০০৯ থেকে গ্যাবনের তৃতীয় প্রেসিডেন্ট।
ইসলা ফিশার
২০১৩ সালে, ফিশার  দ্য গ্রেট গ্যাটসবি এবং "হেনলি রিভস ইন" চরিত্রে নাও ইউ সি মি'' চলচ্চিত্রে অভিনয় করেন।
বিবাহ এবং পরিবার
সাশা ব্যারন কোহেন এর সাথে অভিনেত্রী ইসলা ফিশারের প্রথম সাক্ষাৎ হয় ২০০২ সালে অস্ট্রেলিয়ার সিডনির একটি পার্টিতে। ২০০৪ সালে তাদের দু'জনের বাগদান সম্পন্ন হয় এবং ২০১০ সালের ১৫ মার্চ ফ্রান্সের প্যারিসে বিবাহ বন্ধনে আবদ্ধ হয়। ব্যারন কোহেন এবং ইস্‌লা ফিশারের দুই কন্যা- অলিভ (জন্ম: ১৯ অক্টোবর, ২০০৭ সাল) এবং এলুলা লটি মিরিয়াম (জন্ম: অক্টোবর, ২০১০ সাল) এবং একটি পুত্র সন্তান মন্টগোমেরি মোজেস ব্রায়ান (জন্ম: ১৭ মার্চ, ২০১৫ সাল) রয়েছে।
সাদাছড়ি নিরাপত্তা দিবস
alt=A long white cane|থাম্ব| একটি দীর্ঘ সাদা বেত, সাদাছড়ি নিরাপত্তা দিবসের প্রতীক আন্তর্জাতিক সাদাছড়ি নিরাপত্তা দিবস মার্কিন যুক্তরাষ্ট্রে একটি জাতীয় দিবস। ১৯৬৪ সাল থেকে প্রতি বছরের ১৫ ই  অক্টোবর দিবসটি পালিত হয়। অন্ধ বা দৃষ্টি প্রতিবন্ধী এবং অন্ধত্ব এবং স্বাধীনতার হাতিয়ারের প্রতীক, সাদা বেতের লোকদের কৃতিত্ব উদ্‌যাপনের জন্য তারিখটি আলাদা করা হয়েছে।
ইতিহাস
রাষ্ট্রপতি লিন্ডন বি জনসন যৌথ রেজুলেশন পাস হওয়ার কয়েক ঘণ্টার মধ্যে প্রথম সাদাছড়ি নিরাপত্তা দিবস ঘোষণাপত্রে স্বাক্ষর করেন।
জম্মু ও কাশ্মীর বিধানসভা নির্বাচন, ১৯৬৭
ভারতের জম্মু ও কাশ্মীর রাজ্যের নির্বাচন ১৯৬৭ সালের ফেব্রুয়ারিতে অনুষ্ঠিত হয়। গোলাম মোহাম্মদ সাদিক জম্মু ও কাশ্মীরের মুখ্যমন্ত্রী নিযুক্ত হয়েছিলেন।
২০২৩ সালের ভারতীয় কুস্তিগীরদের প্রতিবাদ
বিক্ষোভকারীরা ব্রিজ ভূষণকে গ্রেফতার এবং অভিযোগের তদন্ত দাবি করছে এবং সরকার সিংকে রক্ষা করার চেষ্টা করছে বলে অভিযোগ করেছে, কারণ তিনি ভারতের ক্ষমতাসীন দলের সদস্য। কপিল সিব্বল (যিনি আদালতে প্রতিবাদী কুস্তিগীরদের প্রতিনিধিত্ব করেছিলেন) তদন্তের ন্যায্যতা নিয়ে সন্দেহ প্রকাশ করেছিলেন। প্রধানমন্ত্রী নরেন্দ্র মোদী এবং কেন্দ্রীয় স্বরাষ্ট্রমন্ত্রী অমিত শাহ উভয়ই এই মামলায় নীরব থেকে অভিযুক্তকে রক্ষা করার জন্য বিরোধী দল এবং বিক্ষোভকারীদের দ্বারা সমালোচিত হয়েছেন।
তদন্ত
অভিনব বিন্দ্রা, নীরজ চোপড়া, সানিয়া মির্জা, শিবা কেশবন, নিখাত জারিন, হরভজন সিং, রানি রামপাল, বীরেন্দ্র শেবাগ, বীরেন রাসকিনহা, কপিল দেব এবং শিখা পান্ডে -এর মতো অনেক ভারতীয় ক্রীড়াবিদ টুইটারে তাদের সমর্থন জানিয়েছেন।
হ্যারোল্ড কামিংস
হ্যারোল্ড ওশকালি কামিংস সেগুরা (১ মার্চ ১৯৯২) হলেন পানামার একজন পেশাদার ফুটবলার, যিনি মেজর সকার লীগ ক্লাব সান হোসে আর্থকুয়েকস এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০২৩ সালের ভারতীয় কুস্তিগীরদের প্রতিবাদ
২০২৩এশিয়ান রেসলিং চ্যাম্পিয়নশিপের ভেন্যু পরিবর্তন
রেসলিং ফেডারেশন অফ ইন্ডিয়ার বিরুদ্ধে একটি বিচারাধীন মামলার কারণে ২০২৩এশিয়ান রেসলিং চ্যাম্পিয়নশিপগুলি ভারতের নয়াদিল্লি থেকে কাজাখস্তানের আস্তানায় স্থানান্তরিত হয়েছিল৷
এম. চিন্নাস্বামী স্টেডিয়াম
'''এম. চিন্নাস্বামী স্টেডিয়াম''' (ಎಂ ಚಿನ್ನಸ್ವಾಮಿ ಕ್ರೀಡಾಂಗಣ) কর্ণাটকের বেঙ্গালুরু এলাকায় অবস্থিত ভারতের অন্যতম আন্তর্জাতিক ক্রিকেট স্টেডিয়াম। পূর্বে কর্ণাটক স্টেট ক্রিকেট অ্যাসোসিয়েশন (কেএসসিএ) নামে এটি পরিচিত ছিল। পরবর্তীতে কেএসসিএতে চার দশকেরও অধিক সময়ে জড়িত ও ১৯৭৭ থেকে ১৯৮০ মেয়াদে বিসিসিআইয়ের সভাপতি এম. চিন্নাস্বামী’র প্রতি শ্রদ্ধা প্রদর্শনপূর্বক বর্তমান নামে পরিচিতি ঘটানো হয়েছে।
২০১৩ আইপিএল
এই মাঠে ক্রিস গেইল রয়্যাল চ্যালেঞ্জার্স বেঙ্গালুরুর হয়ে পুনে ওয়ারিয়র্সের বিপক্ষে টি-টুয়েন্টি এবং ক্রিকেটের যে-কোন ফরম্যাটের ইতিহাসে দ্রুততম সেঞ্চুরি। ম্যাচে তিনি অপরাজিত ১৭৫* (৬৬ বল) রান করেন।
২০১৪ আইপিএল
টুর্নামেন্টের ফাইনাল ম্যাচটি এই মাঠে অনুষ্ঠিত হয়। ভালো ব্যাটিং পিচে এই খেলায় কলকাতা যেতে ও দ্বিতীয়বারের মতো আইপিএল শিরোপা পায়।
স্টেগোসরিয়া
স্টেগোসরিয়া (রোমান লিপি: Stegosauria) হল অর্নিথিস্কিয়া বর্গের একদল তৃণভোজী চতুষ্পদ বর্মধারী ডাইনোসর। এই অধোবর্গের অন্তর্গত বিভিন্ন প্রজাতির ডাইনোসররা মূলত জুরাসিক যুগ ও ক্রিটেশিয়াস যুগের প্রথম দিকে পৃথিবীর বুকে বিচরণ করত। মূলত উত্তর গোলার্ধের বাসিন্দা এই ডাইনোসরদের বহু নিদর্শন ও জীবাশ্ম বিভিন্ন জায়গায় আবিষ্কৃত হয়েছে। উত্তর আমেরিকা, ইউরোপ, চীন, এমনকী আফ্রিকাতেও এদের নিদর্শন মিলেছে।এদের পূর্বপুরুষ হিসেবে একাধিক প্রজাতি আবিষ্কৃত হলেও, তাদের থেকে এই অধোবর্গের উৎপত্তির সঠিক ধারা সম্পর্কে এখনও পর্যন্ত বিশেষ কিছু জানা যায়নি। এই অধোবর্গের সবচেয়ে বিখ্যাত গণ স্টেগোসরাস থেকেই এই অধোবর্গের নামকরণ করা হয়েছে স্টেগোসরিয়া। মূলত উত্তর আমেরিকায় ও ইউরোপের পর্তুগালে স্টেগোসরাস গণের মোট ৮০টিরও বেশি নিদর্শন আবিষ্কৃত হয়েছে। অন্যদিকে হুয়ায়াঙ্গোসরাস তাইবাইই হল এখনও পর্যন্ত জানা এই অধোবর্গের প্রাচীনতম প্রজাতি। ১৬.৫ কোটি বছর আগে এরা পৃথিবীতে বাস করত। চীনে এদের নিদর্শন আবিষ্কৃত হয়েছে।
কে এস নাগারত্নাম্মা
রাজনৈতিক জীবন
১৯৮৩ সালের নির্বাচনে আইএনসি সদস্য হিসাবে তাঁকে আবার জিতে ফিরে আসতে দেখা যায়। তিনি জনতা পার্টির এইচএন শ্রীকান্ত সেট্টিকে পরাজিত করেছিলেন এবং ৪৪,০৮৫ ভোট পেয়েছিলেন। পরবর্তী ১৯৮৫ সালের নির্বাচনে তিনি ৪০,৮৫৭ ভোট পেয়ে জনতা পার্টির এইচ এস মহাদেব প্রসাদকে ১৯,১৪০ এর বড় ব্যবধানে পরাজিত করেন। তিনি ১৯৮৯ সালের নির্বাচনে ৫০,৬৪৩ ভোট পান এবং আবার প্রসাদকে পরাজিত করেন। এরপর ১৯৯০ সালে তিনি স্বাস্থ্য ও পরিবার কল্যাণ মন্ত্রী হন পরবর্তী ১৯৯৪ সালের নির্বাচনে তিনি হেরে যান এবং মহাদেব প্রসাদ নির্বাচিত হন। প্রসাদ আরও চারবার নির্বাচনে জয়লাভ করেছিলেন। নাগারত্নাম্মা বিরোধীদলীয় নেতা হিসেবেও কাজ করেছিলেন। বিধানসভার স্পিকার হিসেবে কাজ করার জন্য এবং বিরোধী নেতা হিসেবে তাঁর কাজের ধরনটির জন্য তিনি প্রশংসিত হন।
প্রদ্যোত
প্রদ্যোত (प्रद्योत) বা পজ্জোত (पज्जोत), যিনি চণ্ডপ্রদ্যোত মহাসেন নামেও পরিচিত ছিলেন, প্রদ্যোত রাজবংশের প্রতিষ্ঠাতা রাজা হিসেবে অবন্তী শাসন করেন।
গ্রানভিল ডি সিলভা
খেলোয়াড়ী জীবন
১৯৮২-৮৩ মৌসুম থেকে ১৯৮৪-৮৫ মৌসুম পর্যন্ত গ্রানভিল ডি সিলভা’র প্রথম-শ্রেণীর খেলোয়াড়ী জীবন চলমান ছিল।
বয়ান স্লাট
প্লাস্টিক দূষণ সম্পর্কিত কাজে প্রাথমিক আগ্রহ
২০১১ সালে স্ল্যাট সাঁতার প্রতিযোগিতা করতে যেয়ে দেখেন যে প্লাস্টিকের পরিমাণ তার অন্বেষণ করা এলাকার মাছের সংখ্যাকে ছাড়িয়ে গেছে। তিনি সমুদ্রের প্লাস্টিক দূষণকে একটি বিদ্যালয় পর্যায়ের প্রকল্পের বিষয়বস্তুতে পরিণত করেছেন, পূর্বে যা কেউ  পরিষ্কার করা অসম্ভব বলে মনে করতো। তিনি পরবর্তীতে প্লাস্টিক দূষণ হ্রাস করতে সমুদ্রের স্রোত পরিবহণ করে একটি নিষ্ক্রিয় প্লাস্টিক ক্যাচমেন্ট (ধারক) সিস্টেম তৈরির ধারণা নিয়ে আসেন,পরে তা তিনি ২০১২  সালে ডেলফটে একটি টেড সম্মেলন উপস্থাপন করেন
স্ল্যাট তার ধারণার বিকাশে তার সময় ব্যয় করার জন্য ডেলফট ইউনিভার্সিটি অফ টেকনোলজি এ তার মহাকাশ প্রকৌশল অধ্যয়ন বন্ধ করে দেন। তিনি ২০১৩ সালে দ্য ওশান ক্লিনআপ প্রতিষ্ঠা করেন এবং কিছুক্ষণ পরেই তার টেড টক বেশ কিছু নিউজ সাইটে শেয়ার করার পর ভাইরাল হয়ে যায়।
চাংবাই জলপ্রপাত
পর্যটন ও জনসংস্কৃতি
২০০০ সালে গিনেস বিশ্ব রেকর্ড জলপ্রপাতটিকে আগ্নেয়গিরি হ্রদ হতে উদ্ভূত, উচ্চতায় সবচেয়ে দীর্ঘ জলপ্রপাত হিসেবে স্বীকৃতি দিয়েছে। জলপ্রপাতটির পর্যটনের জন্য পরিচিত। সারাবছর জলপ্রপাতের নিকটে গমন করা যায়। পর্যটকদের জন্য প্রপাতের কাছে যাওয়ার জন্য কাঠের সিড়ি ও ছাউনি দেয়া পথ আছে। কোরিয়া ও চীনের জিলিন প্রদেশের লোকেরা স্বর্গ হ্রদের পানিকে পবিত্র মনে করে। একারণে চীনা ও কোরিয়ার পর্যটকরা এই জলপ্রপাতের পানি বোতলে সংগ্রহ করে থাকেন।
আর্জেন্টাভিস
এটি প্রমাণিত হয়েছে যে, আর্জেন্টাভিস-এর হিউমেরাস অস্থি কোনোভাবে ক্ষতিগ্রস্ত হয়েছে। তারপরেও এটির জীবনকালে কোনোরূপ প্রভাব ফেলে নি। এটির হিউমেরাস মানুষের বাহুর সম্পূর্ণ দৈর্ঘের চেয়ে একটু ছোট।
আয়ারল্যান্ডের ইতিহাস
আধুনিক আয়ারল্যান্ড
বিশ্ব অর্থনীতির সাথে সম্পৃক্ত হওয়ার পর আয়ারল্যান্ডের অর্থনীতি পূর্বের থেকে আরও বৈচিত্রময় ও অত্যাধুনিক হয়ে ওঠে। ১৯৭৩ সালে আয়ারল্যান্ডে ইউরোপীয় জোট ও ইউরোপীয় ইউনিয়নের পূর্বসূরি ইউরোপীয় অর্থনৈতিক জোটে (ইইসি) যোগদান করে। ১৯৯০-এর দশকের শুরুতে আয়ারল্যান্ড নিজেদের আধুনিক উৎপাদনমুখী শিল্প অর্থনীতিতে রূপান্তরিত করে এবং বিপুল জাতীয় আয় অর্জন করে। কৃষির উপর নির্ভরশীল হওয়া সত্ত্বেও আয়ারল্যান্ডের উৎপাদনমুখী শিল্প অর্থনীতি অত্যাধুনিক পণ্য উৎপাদন করে যা আন্তর্জাতিক বাজারে প্রতিযোগিতা করতে সক্ষম হয়। ১৯৯০-এর দশকের আয়ারল্যান্ডের আন্তর্জাতিক অর্থনৈতিক প্রবৃদ্ধি সেল্টিক টাইগার নামে পরিচিত।
জৈব জ্বালানি
সালোকসংশ্লেষণ প্রক্রিয়াতে, গাছপালা বায়ুমণ্ডলীয় কার্বনকে আবদ্ধ করে, তারপরে জৈব জ্বালানিতে রূপান্তরিত হয় এবং শক্তি উৎপাদন করতে ব্যবহৃত হয়, কার্বনটি বায়ুমণ্ডলে ফিরে আসে। একটি আদর্শ চক্র যা জলবায়ুর উপর মানুষের ক্রিয়াকলাপের নেতিবাচক প্রভাবকে কার্যত মুছে ফেলে।
বাস্তবে, জৈব জ্বালানি কোনও সার্বিক সমাধান নয়; এর উৎপাদন এবং ব্যবহার নির্দিষ্ট অসুবিধা ও সমস্যার সাথে যুক্ত। জৈব জ্বালানির জন্য কাঁচামাল কোনও উদ্ভিদ বা প্রাণীর জৈব উপাদান হতে পারে তবে সমস্ত ধরনের জৈব জ্বালানি সমানভাবে কার্যকর নয়।
অ্যানসাইক্লোপিডিয়া অব পপুলার মিউজিক
অ্যানসাইক্লোপিডিয়া অব পপুলার মিউজিক ১৯৮৯ সালে কলিন লারকিন তৈরি করেছিলেন। এটি গ্রোভ ডিকশনারি অব মিউজিকের 'আধুনিক মানুষের' সমতুল্য, যা লারকিন চাটুকারী শর্তের চেয়ে কম বর্ণনা করেছেন। দ্য টাইমসের মতে এর মান যাচাই করা উচিত।
বেলুচিস্তানে বিদ্রোহ
চীনের ভূমিকা
বেলুচিস্তানের স্বর্ণের খনিগুলোও অব্যবস্থাপনার মতো নানা অজুহাতে প্রাদেশিক সরকারকে নিষ্ক্রিয় করে পাকিস্তানের সেনাবাহিনি হাতে নিয়েছে। চীনের কোম্পানিগুলো স্বর্ণ উত্তোলনের বিভিন্ন প্রকল্পে বিনিয়োগ করছে। মূল্যবান সম্পদ আরোহণের দায়িত্বে রয়েছে চীনা ইঞ্জিনিয়ারিং কোম্পানিগুলো।
মহাকর্ষীয় বিভব
গাণিতিক আকার
যদি ভর বিন্যাস একটি ভর পরিমাপ dm হিসাবে ত্রিমাত্রিক ইউক্লিডীয় স্থান R৩ এ রাখা হয়, তখন বিভবটি হল −G/|r| এর সঙ্গে dm এর সংবর্তন। বহু ক্ষেত্রে যেখানে |x − r| হল x এবং r এর মধ্যে দূরত্ব। যদি সেখানে অপেক্ষক ρ(r), r বিন্দুতে বিন্যাস ঘনত্ব উপস্থাপন করে, যাতে, যেখানে dv(r) ইউক্লিডীয় আয়তন উপাদান, তাহলে মহাকর্ষীয় বিভব হল আয়তন সমাকলন
সাধারণ আপেক্ষিকতা
সাধারণ আপেক্ষিকতায়, মহাকর্ষীয় বিভবটি মেট্রিক টেন্সর দ্বারা প্রতিস্থাপিত হয়। মহাকর্ষজ ক্ষেত্র যখন দুর্বল এবং উৎসগুলি আলোর গতির তুলনায় খুব ধীরে চলছে, সাধারণ আপেক্ষিকতা এসে দাঁড়ায় নিউটনীয় অভিকর্ষ মহাকর্ষীয় বিভবের নিরিখে মেট্রিক টেন্সর বাড়ানো যেতে পারে।
ফ্যাসিয়ান (ঐতিহাসিক স্থান)
ইতিহাস
দশম শতাব্দীতে, বাইজেন্টাইন সাম্রাজ্যের মধ্যবর্তী সীমানা এবং তাও-ক্লারজিটির প্রারম্ভিক জর্জিয়ান কিংডমের বিস্তৃতি আরাস নদীর তীরবর্তী ছিল, অতএব উত্তর বেসান/বেসিয়ানির কিছু অংশ জর্জিয়ান বাগ্রাটিডসের ডোমেনে পরিণত হয়েছিল। ১০০১ সালে, ডেভিড কুরোপালেটসের মৃত্যুর পরে, বেসান/বাসিয়ানিকে দ্বিতীয় বাইজেন্টাইন সম্রাট বাসিলের উত্তরাধিকার সূত্রে প্রাপ্ত হয়েছিল, যিনি আর্মেনিয়ান ভূমি সংযুক্ত করেছিলেন (টেক / টাও, বেসেন/বাসিয়ানী), রাজা ডেভিড কুরোপালেটস বাইজানটিয়ামে বন্দী হয়েছিলেন এবং এগুলিকে সংগঠিত করেছিলেন Iberia, এর থিম এ রাজধানী Theodosiopolis, উত্তরাধিকারী জর্জিয়ান Bagratid শাসক অত্যাচার Bagrat তৃতীয় নতুন পুনর্বিন্যাস চিনতে। বাগ্রতের প্রথম পুত্র জর্জ অবশ্য দায়ূদের উত্তরাধিকার সূত্রে দীর্ঘদিনের দাবি পেয়েছিলেন। দ্বিতীয় ব্যাসিল তার বুলগেরিয়ান প্রচারে ব্যস্ত ছিলেন, জর্জি ১০১৪ সালে তাও এবং বাসিয়ানিকে আক্রমণ করার গতি অর্জন করেছিলেন, যা বাইজেন্টাইন-জর্জিয়ান যুদ্ধে ব্যর্থ হয়েছিল। ১০৪৮ এবং ১০৪৯ সালে, ইব্রাহিম ইয়িনালের নেতৃত্বে সেলজুক তুর্কিরা ইবেরিয়ার বাইজেন্টাইন সীমান্ত অঞ্চলে প্রথম আক্রমণ শুরু করে এবং ১০ সেপ্টেম্বর ১০৪৮-তে কাপেট্রোর যুদ্ধে ৫০,০০০ এর সম্মিলিত বাইজেন্টাইন-জর্জিয়ান সেনাবাহিনীকে পরাজিত করে। পূর্ব বাইজেন্টাইন অঞ্চলগুলির বেশিরভাগটিই সেলজুক তুর্কিরা ১০৭০ এবং ১০৮০ এর মধ্যে জয়লাভ করেছিল, কিন্তু পরে এটি জর্জিয়ান রাজা ডেভিড চতুর্থ গ্রহণ করেছিলেন। ত্রয়োদশ শতাব্দীতে, বেসিয়ান যুদ্ধে, জর্জিয়ানরা রুম সালতানাতের সেনাবাহিনীকে পরাজিত করেছিল। প্রদেশটি জর্জিয়া কিংডমের অংশ ছিল এবং তারপরে ১৫৪৫ সাল পর্যন্ত সমত্সে প্রিন্সিপ্যালিটির অংশ ছিল, অবশেষে বসিয়ানিকে অটোমান সাম্রাজ্যের দ্বারা জয় করা হয়েছিল। সপ্তদশ শতাব্দীতে, এটি এরজুরুম বিলায়েতের একটি সানজাক হয়ে যায়।
ভদ্রলোক (দ্ব্যর্থতা নিরসন)
ভদ্রলোক শিরোনামটি নিম্মোক্ত নিবন্ধগুলোকে নির্দেশ করতে পারেঃ
দক্ষিণী সাদা গণ্ডার
বৈশিষ্ট্য
দক্ষিণী সাদা গণ্ডারের প্রশস্ত মুখ খাদ্য গ্রহণের উপযোগী এবং এই প্রজাতিটি সবচেয়ে সামাজিক।
বিচার (গুণ)
বিচার (विचार) অর্থ বিবেচনা; এটি বৈষম্যের অনুষদ যা বাস্তব ব্রহ্মকে অবাস্তব থেকে আলাদা করে। এটি একটি সংস্কৃত শব্দ। এর মূল হল বি (वि; ক্রিয়া ও বিশেষ্যের উপসর্গ প্রকাশ করে) – চর্ (चर्; চলাচল, ঘোরাঘুরি, জ্ঞান অর্জন)।
গ্রন্থগত উল্লেখ
ব্যক্তি স্ব এবং সর্বজনীন আত্মার মধ্যে সম্পর্ক চিন্তা ও কর্মের প্রকৃত উৎস প্রকাশ করে; এটি ব্রহ্মকে প্রকাশ করে; বিচারের (প্রতিফলন ও মনন) ফলে এমন কিছুর প্রতি অনাগ্রহ দেখা দেয় যা এই জগতের কোন কিছুরই উৎস নয়। বেদান্ত (অনন্ত পথ) বিবেককে (বৈষম্য) বাড়ানোর জন্য বিচারকে (অনুসন্ধান) সক্রিয় করে এবং বিবর্তকে (মিথ্যা উচ্চাভিলাষ) ধ্বংস করার জন্য বাসনা (মূল আকাঙ্ক্ষা) গঠন করে এবং এইভাবে বৈরাগ্য (বিচ্ছিন্নতা) প্রতিষ্ঠা করে, একজন বিদ্বান (জ্ঞানী ব্যক্তি) হয়ে ওঠে এবং বিজ্ঞান (আত্ম-উপলব্ধি) লাভ করে; এই কারণগুলি একত্রিত হয়ে মানুষের আকাঙ্ক্ষা এবং ঐশ্বরিক ব্যবস্থাকে একত্রে সুসংগতভাবে কাজ করতে সহায়তা করে। অদ্বৈত বেদান্তে বিচার হল আত্ম-বিচার, কিন্তু সাংখ্য তত্ত্ব-বিচারের সাথে, তত্ত্বের প্রকৃতি সম্পর্কে আরও বেশি চিন্তিত।
আত্ম-বিচার
ডেভিড ফ্রোলির মতে, "আত্ম-বিচার" হল অদ্বৈত বেদান্ত ঐতিহ্যের সবচেয়ে গুরুত্বপূর্ণ অনুশীলন, যা রমনা মহর্ষি দ্বারা জনপ্রিয় হওয়ার পূর্বে। এটি পতঞ্জলির যোগসূত্রের অষ্টম অঙ্গের অংশ, যা সমাধির বিভিন্ন পর্যায় বর্ণনা করে। "আমি-হই-অন্তরীপ" এর উপর ধ্যান হল ধ্যানের সূক্ষ্ম বস্তু। এটি যোগবশিষ্ঠ-এও বর্ণনা করা হয়েছে, সমন্বিত কাজ যা খ্রিস্টীয় ৬ষ্ট বা ৭ম শতাব্দীর হতে পারে, এবং যোগ, শৈবসিদ্ধান্ত, সাংখ্য এবং মহাযান বৌদ্ধধর্ম, বিশেষ করে যোগচারের প্রভাব দেখায়।
রমণ শিখিয়েছে যে 'আমি'-চিন্তা অদৃশ্য হয়ে যাবে এবং শুধুমাত্র "আমি-আমি"  বা আত্ম-সচেতনতা অবশিষ্ট থাকবে। এর ফলে "সত্তার অনায়াসে সচেতনতা", এবং এটির সাথে থাকার মাধ্যমে  এই "আমি-আমি" ধীরে ধীরে বাসনাগুলিকে ধ্বংস করে "যা 'আমি'-চিন্তাকে উত্থিত করে," এবং পরিশেষে 'আমি'-চিন্তা আর কখনো উদিত হয় না, যা হল আত্ম-উপলব্ধি বা মুক্তি।
জঁ গাবাঁ
জঁ গাবাঁ (১৭ মে ১৯০৪ - ১৫ নভেম্বর ১৯৭৬) ছিলেন একজন ফরাসি অভিনেতা ও খণ্ডকালীন সঙ্গীতশিল্পী। তাকে ফরাসি চলচ্চিত্রের অন্যতম ব্যক্তিত্ব বলে অভিহিত করা হয়। তিনি একাধিক ধ্রুপদী ফরাসি চলচ্চিত্রে অভিনয় করেছেন, তন্মধ্যে রয়েছে পেপে ল্য মোকো (১৯৩৭), লা গ্রঁদ ইলুসিঁও (১৯৩৭), ল্য ক্যুয়াই দে ব্রুম (১৯৩৮), লা বেত হুমাঁ (১৯৩৮), ল্য জুর সে লেভ (১৯৩৯) ও ল্য প্লাইসির (১৯৫২)। গাবাঁ ফরাসি চলচ্চিত্রে তার অনবদ্য অবদনের জন্য লেজিওঁ দনরে ভূষিত হন।
প্রারম্ভিক জীবন
গাবাঁ ১৯০৪ সালের ১৭ই মে প্যারিসে জন্মগ্রহণ করেন। তার প্রকৃত নাম জঁ-আলেক্সি মঁকোর্গে। তার পিতা ফের্দিনাদ মঁকোর্গে এবং মাতা মাদেলিন পেতিত। তার পিতা একটি ক্যাফের মালিক ছিলেন এবং পিতামাতা দুজনেই ক্যাবারে শিল্পী ছিলেন। তার মঞ্চনাম ছিল গাবাঁ, যা মূলত ফরাসি ভাষায় নামের প্রথমাংশ। জঁ গাবাঁ প্যারিসের ২২ মাইল (৩৫ কিমি) উত্তরে সিন-এ-ওইসে (বর্তমান ভাল-দোইসে) বিভাগের মেরিয়েল গ্রামে বেড়ে ওঠেন। তিনি লিসে জাঁসোঁ দ্য সাইলিতে পড়াশোনা করেন। গাবাঁ অল্প সময়ে বিদ্যালয় ত্যাগ করেন এবং ১৯ বছর পর্যন্ত শ্রমিক হিসেবে কাজ করেন। ১৯২৩ সালে তিনি ফোলিয়ে বেরগেরের একটি চলচ্চিত্রে ছোট চরিত্রে অভিনয়ের মধ্য দিয়ে বিনোদন জগতে প্রবেশ করেন। তিনি সেনাবাহিনীতে যোগদানের পূর্ব পর্যন্ত একাধিক ছোট চরিত্রে অভিনয় করতে থাকেন।
ইছামতি নদী (বগুড়া)
ইছামতি নদী বাংলাদেশের উত্তর-পশ্চিমাঞ্চলের বগুড়া জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০।
প্রবাহ
ইছামতি নদীটি বগুড়া জেলার বগুড়া সদর উপজেলার লাহিড়ীপাড়া ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা পীরগাছা হয়ে একই জেলার গাবতলী উপজেলার বালিয়াদিঘী ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। ভাঙনের কারণে নদী যেমন প্রশস্ত হচ্ছে, তেমনি পলির প্রভাবে নদীর তলদেশ ভরাট হয়ে যাচ্ছে। শুধু বর্ষা মৌসুমে এ নদীতে সীমিত পরিসরে নৌযান চলাচল করে।
পানানগর ইউনিয়ন
আয়তন ও জনসংখ্যা
২০২১ সালের জনমিতি অনুসারে ওয়ার্ডভিত্তিক পানানগর ইউনিয়নের জনসংখ্যা উল্লেখ করা হল:
শিক্ষা
১। পানানগর সরকারি প্রাথমিক বিদ্যালয়। ২। পানানগর বহুমুখী উচ্চবিদ্যালয়। ৩।
পাত্রিস লুমুম্বা
১৯৬০ সালে কঙ্গোর স্বাধীনতা অর্জনের কিছু পরে দেশটির সেনাবাহিনীতে একটি বিদ্রোহের সূত্রপাত হয়, যা কঙ্গো সংকটের সূচনা করে। লুমুম্বা মোয়াজ তশোম্বের নেতৃত্বাধীন ও বেলজিয়ামের মদদপুষ্ঠ কাতাঙ্গান বিচ্ছিন্নতাবাদীদের দমন করার ব্যাপারে মার্কিন যুক্তরাষ্ট্র ও জাতিসংঘের সাহায্য প্রার্থনা করেন। উভয়ই লুমুম্বাকে সাহায্য করতে প্রত্যাখান করে, কেননা পশ্চিমা বিশ্বের অনেকের সন্দেহ ছিল যে লুমুম্বা গোপনে সাম্যবাদের সপক্ষে ছিলেন। যখন লুমুম্বা সাহায্যের জন্য সোভিয়েত ইউনিয়নের কাছে আবেদন করেন, তখন এই সন্দেহগুলি আরও জোরদার হয়। মার্কিন গুপ্তচর সংস্থা এটিকে "ধ্রুপদী সাম্যবাদী ক্ষমতা দখল" হিসেবে বর্ণনা করে। এর ফলে লুমুম্বার সাথে রাষ্ট্রপতি জোসেফ কাসা-ভুবু ও সামরিক বাহিনী প্রধান মোবুতু সেসে সেকো-র দূরত্ব সৃষ্টি হয় এবং মার্কিন যুক্তরাষ্ট্র ও বেলজিয়ামের সাথে সম্পর্কের অবনতি ঘটে, যারা স্নায়ুযুদ্ধের সময় সোভিয়েত ইউনিয়নের বিরোধী ছিল।
প্রারম্ভিক জীবন
পাত্রিস লুমুম্বা বেলজিয়াম অধিকৃত কংগোতে জন্ম গ্রহণ করেন। তার আসল নাম ছিল এলিয়াস ওকিত আসম্বো। ছাত্র হিসেবে মেধাবী লুমুম্বা ক্যাথলিক ও প্রোটেস্টান্ট স্কুলে পড়াশোনা করেন ও বৃত্তি পান। তিনি ফরাসী, লিংগালা, সোয়াহিলি ও সিলুবা ভাষা জানতেন।
সৈয়দ আহমেদ বুখারী
পূর্বপুরুষগণ এবং নিয়োগ
২০১৪ সালে টাইমস অফ ইন্ডিয়া র  একটি সাক্ষাৎকারে তিনি বলেন, "মোদি নিজেকে ১২৫ কোটি ভারতীয়দের জন্য নিজেকে প্রধানমন্ত্রী দাবি করেন, কিন্তু সুবিধামত ও ইচ্ছাকৃতভাবে তিনি মুসলিমদের এড়িয়ে গেছেন। তিনি দেখিয়ে দিয়েছেন যে তিনি আমাদের মত না। তিনি সেই ব্যক্তি যিনি আমাদের সম্প্রদায়ের কাছ থেকে দুরত্ব বজায় রেখেছেন, তাই আমিও উনার কাছ থেকে নিজেকে দূরে রাখতে পছন্দ করি।"
জুটি (ক্রিকেট)
উইকেট অনুযায়ী টেস্টে রেকর্ডধারী জুটি
নভেম্বর, ২০২০ সাল অনুযায়ী সঠিক:
উইকেট অনুযায়ী প্রথম-শ্রেণীর ক্রিকেটে রেকর্ডধারী জুটি
১৪ অক্টোবর, ২০১৬ তারিখ অনুযায়ী সঠিক:
রান অনুযায়ী ওডিআইয়ে সর্বোচ্চ রানের জুটি
৫ মে, ২০১৯ তারিখ অনুযায়ী সঠিক:
ভূপেন্দ্রনাথ দত্ত
সাহিত্য প্রতিভা
তার রচিত উল্লেখযোগ্য গ্রন্থ:
হাইয়োমিন
প্রারম্ভিক জীবন ও পেশার শুরু
পার্ক সান-ইয়ং মে ৩০, ১৯৮৯ সালে বুসান, দক্ষিণ কোরিয়ায় জন্মগ্রহণ করেন এবং তার পরিবারের একমাত্র সন্তান। ১৯৯৭ সালে, তিনি ৮ বছর বয়সে মিমি প্রিন্সেস মডেলিং প্রতিযোগিতায় জয়লাভ করার পরে হাইয়োমিনের স্টারডমের পথে চলা শুরু হয়েছিল। তিনি একটি বিখ্যাত ইন্টারনেট আলজ্যাং এবং টি-আরার মাধ্যমে আত্মপ্রকাশের আগে অনলাইন শপিং মলগুলির মডেলিং করেছিলেন। তিনি জেওয়াইপি এন্টারটেইনমেন্টের প্রশিক্ষণার্থী ছিলেন এবং ২০০৭ সালে ওয়ান্ডার গার্লসের সদস্য হায়ুনার প্রতিস্থাপন হিসাবে বিবেচিত হয়েছিলেন। কোর কনটেন্টস মিডিয়া কাস্ট করার আগে, তিনি এসএস ৫০১ এর "আনলক", এসজি ওয়ানাবের "স্মুথ ব্রেক আপ" এবং এফটি আইল্যান্ডের "স্বর্গ" এর মতো মিউজিক ভিডিওগুলিতে উপস্থিত হতে শুরু করেছিলেন।
২০২২ সুইজারল্যান্ড ক্রিকেট দলের লুক্সেমবুর্গ সফর
সুইজারল্যান্ড পুরুষ ক্রিকেট দল ২০২২ সালের জুন মাসে দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য লুক্সেমবুর্গ সফর করে, যে ম্যাচগুলো ওয়ালফেরদঁজের পিয়ের ভের্নার ক্রিকেট মাঠে অনুষ্ঠিত হয়। টি২০আই সিরিজটির পর উভয় দল একটি প্রীতি ম্যাচেও অংশ নেয়। সিরিজটি উভয় দলের জন্য ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের উপআঞ্চলিক টুর্নামেন্টের প্রস্তুতি হিসেবে গণ্য হয়।  সিরিজটি ১–১ ব্যবধানে ড্র হয়।
লোকমান খান শেরওয়ানী
শেরওয়ানীকে নিয়ে লেখা একটি নতুন বই
লোকমান খান শেরওয়ানীকে নিয়ে নতুন বই অধ্যাপক শামসুল হোসেন সম্পাদিত "লোকমান খান শেরওয়ানী" বইটির কাজ চলছে।
রাশিয়ার বৈদেশিক সম্পর্কসমূহ
বাংলাদেশ
১৯৭১ সালে বাংলাদেশের মুক্তিযুদ্ধ চলাকালে সোভিয়েত ইউনিয়ন মুক্তিবাহিনীকে আর্থিক ও সামরিক সহায়তা প্রদান করে । বাংলাদেশের স্বাধীনতার পর প্রথম কয়েক বছর দেশ দু'টির মধ্যে সুসম্পর্ক বজায় থাকে। কিন্তু ১৯৭৫ সালের পর বাংলাদেশে রাজনৈতিক পটপরিবর্তনের প্রেক্ষাপটে আফগানিস্তানে সোভিয়েত সৈন্য প্রবেশসহ বিভিন্ন ইস্যু নিয়ে উভয় দেশের মধ্যে সম্পর্কের অবনতি ঘটে। তবে সোভিয়েত ইউনিয়নের পতনের পর রাশিয়ার সঙ্গে বাংলাদেশের সৌহার্দ্যপূর্ণ সম্পর্ক স্থাপিত হয়। বর্তমানে রাশিয়া ও বাংলাদেশের মধ্যে ঘনিষ্ঠ রাজনৈতিক ও সামরিক সম্পর্ক বিদ্যমান।
সুরেখা যাদব
পেশাগত জীবন
সুলেখা, রেলওয়ে নিয়োগ বোর্ড, মুম্বই-এ পরীক্ষা দেন। তিনি নির্বাচিত হন এবং ১৯৮৬ সালে মধ্যাঞ্চলীয় রেলে শিক্ষানবিশ সহকারী চালক হিসাবে যোগদেন এবং কল্যাণ ট্রেনিং স্কুলে ৬ মাস প্রশিক্ষণ গ্রহণ করেন। তিনি ১৯৮৯ সালে নিয়মিত সহকারী চালক হন। তিনি ওয়াদি বন্দর ও কল্যান-এর মধ্যে চলাচলকারী স্থানীয় মালবাহী ট্রেন চালান এবং ট্রেন ইঞ্জিন পরীক্ষা এবং সংকেতসহ আনুসাঙ্গিক সকল কাজ পরিচালনা করেন।।  ১৯৯৬ সালে তাকে মালবাহী ট্রেনের চালক নির্বাচন করা হয় এবং ১৯৯৮ সালে তিনি পরিপূর্ণ পণ্য ট্রেন ড্রাইভার হয়ে ওঠেন।  ২০১০ সালে তিনি পশ্চিমঘাট পর্বতমালা রেলওয়ের পর্বতমালা রেললাইনে চালক হন। পর্বতমালা রেললাইনে ট্রেন চালানর জন্য তিনি বিশেষ প্রশিক্ষণ ঘহন করেন এবং দুই ইঞ্জিন বিশিষ্ট যাত্রীবাহী ট্রেন পরিচালনা করেন। তিনি বলেন "মহিলা হিসাবে আমি পারব কিনা জানার জন্য সবাই উৎসুক ছিল। মে ২০১১ সালে, তিনি এক্সপ্রেস ট্রেনের চালক হিসাবে পদোন্নতি লাভ করেন। বর্তমানে তিনি চালক প্রশিক্ষণ কেন্দ্রের (কল্যাণ) এর ঊর্ধ্বতন প্রশিক্ষক।
মাসুরা পারভিন
প্রাথমিক জীবন
পারভিন জন্মগ্রহণ করে ২০০১ সালের অক্টোবরে সাতক্ষীরা জেলায়।
ক্লাব
বসুন্ধরা কিংস মহিলা
আলী খান (আমেরিকান ক্রিকেটার)
আন্তর্জাতিক ক্রিকেট
২০১৬ সালের জানুয়ারিতে ২০১৫-১৬ আঞ্চলিক সুপার ৫০ এ প্রতিযোগিতায় আইসিসি আমেরিকা দলের হয়ে লিস্ট এ-তে আত্মপ্রকাশ করেন। জ্যামাইকার বিপক্ষে অভিষেকে ম্যাচে  ডেভন থমাস এবং অ্যালডেন থমাসের উইকেট নেন, দশ ওভারে খরচ করে ৬৩ রান ২ উইকেট তুলে নেন। খান আইসিসি আমেরিকা স্কোয়াডের একমাত্রৎ সদস্য যিনি আগে তার জাতীয় দলের হয়ে খেলেননি। জুলাই ২০১৬ সাল, অক্টোবরে অনুষ্ঠিত  ২০১৬ আইসিসি ওয়ার্ল্ড ক্রিকেট লিগ ডিভিশন ফোর প্রতিযোগিতার আগে ইউএসএ বাছাই ক্যাম্পের জন্য এগারোজন আনক্যাপড খেলোয়াড়ের নাম ঘোষণা করেন।আলি খান তাদের মধ্যে একজন ছিলেন।
টমেটো
টমেটো উমামি স্বাদের একটি উল্লেখযোগ্য উৎস। টমেটো বিভিন্ন উপায়ে খাওয়া হয়, কাঁচা বা রান্না করে, অনেক খাবারে সস বা সালাদ হিসেবে এবং পানীয়তে। যদিও টমেটো একধরনের ফল (উদ্ভিদগতভাবে রসাল ফল হিসাবে শ্রেণীবদ্ধ), তবে এগুলো সাধারণত একটি উদ্ভিজ্জ উপাদান বা পার্শ্ব খাবার হিসাবে রান্নার জন্য ব্যবহৃত হয়।
স্পেনীয় বিস্তৃতি
আমেরিকার স্পেনীয় উপনিবেশের পর, স্পেনীয় ক্যারিবীয় অঞ্চলে তাদের উপনিবেশ জুড়ে টমেটো বিস্তারন করে। তারা এটিকে ফিলিপাইনে নিয়ে যায়, যেখান থেকে এটি দক্ষিণ-পূর্ব এশিয়া এবং তারপর সমগ্র এশিয়া মহাদেশে ছড়িয়ে পড়ে। স্পেনীয়রাও টমেটো ইউরোপে নিয়ে আসে। এটি ভূমধ্যসাগরীয় জলবায়ুতে সহজে বৃদ্ধি পেয়েছিল এবং ১৪৫০ এর দশকে এর চাষ শুরু হয়েছিল। এটি সম্ভবত এটি প্রবর্তনের পরেই খাওয়া হয়েছিল, এবং অবশ্যই ১৭শ শতকের প্রথম দিকে স্পেনে খাদ্য হিসাবে ব্যবহৃত হয়েছিল।
যুক্তরাষ্ট্র
থাম্ব| বরই, চেরি এবং আঙ্গুর জাতের টমেটো ব্রিটিশ উত্তর আমেরিকায় টমেটো জন্মানোর প্রথম উল্লেখ পাওয়া যায় ১৭১০ সাল থেকে, যখন ভেষজবিদ উইলিয়াম সালমন এগুলোকে আজকের দক্ষিণ ক্যারোলিনায় দেখেছিলেন বলে জানান। তাদের পরিচয় হয়ত ক্যারিবীয় থেকে হয়েছে। ১৮শ শতকের মাঝামাঝি, এগুলোর কিছু ক্যারোলিনা বাগানে চাষ করা হয়েছিল, এবং সম্ভবত দক্ষিণ-পূর্বের অন্যান্য অংশেও। সম্ভবত, কিছু লোক এই সময়ে টমেটোকে বিষাক্ত মনে করতে থাকে; এবং সাধারণভাবে, এগুলি খাদ্যের চেয়ে বাহারি গাছ হিসাবে বেশি জন্মায়। টমাস জেফারসন, যিনি প্যারিসে টমেটো খেয়েছিলেন, তিনি কিছু বীজ আমেরিকায় ফেরত পাঠিয়েছিলেন।  টমেটোর রন্ধনসম্পর্কিত ব্যবহারের কিছু প্রাথমিক আমেরিকান সমর্থকদের মধ্যে ছিলেন মিশেল ফেলিস কর্নে এবং রবার্ট গিবন জনসন ।
আধুনিক বাণিজ্যিক জাত
থাম্ব| হলুদ চেরি টমেটো আধুনিক বাগান এবং বাণিজ্যিক টমেটোর জাতগুলিতে খারাপ স্বাদ এবং চিনির অভাব হয়েছে টমেটোর প্রজনন নির্বিশেষে লাল টমেটো থেকে করার কারণে। এই পরিবর্তনটি ২০শ শতকের মাঝামাঝি সময়ে একটি মিউট্যান্ট "u" ফিনোটাইপ আবিষ্কার করার পরে ঘটে যা বা নির্বিশেষে পেকেছিল। এটি ব্যাপকভাবে আন্তঃ-প্রজনন করা হয় যাতে অসংরক্ষিত জাতের কান্ডের চারপাশে সাধারণ সবুজ রিং ছাড়াই লাল ফল উৎপাদন করা যায়। এই বৈশিষ্ট্যের সাধারণ প্রবর্তনের আগে, বেশিরভাগ টমেটো পাকার সময় বেশি চিনি উৎপন্ন করত এবং মিষ্টি ও আরও স্বাদযুক্ত ছিল।
আবাদ
টমেটো গাছ বিশ্বব্যাপী তার ভোজ্য ফলের জন্য চাষ করা হয়, যার হাজার হাজার জাত রয়েছে। ৫-১০-১০ এর এনপিকে বা নাইট্রোজেন-ফসফরাস-পটাশিয়াম অনুপাত সহ একটি সার প্রায়শই টমেটো সার বা উদ্ভিজ্জ সার হিসাবে বিক্রি হয়, যদিও গোবর এবং কম্পোস্টও ব্যবহার করা হয়। এক পাউন্ড টমেটো বীজে গড়ে ১,৫০,০০০টি বীজ থাকে।
সঙ্গী ফসল
টমেটো গাছ শতমূলী গুবরে পোকা থেকে শতমূলীকে রক্ষা করতে পারে, কারণ এতে সোলানাইন থাকে যা এই কীটপতঙ্গকে মেরে ফেলে, যদিও শতমূলী গাছগুলিতে শতমূলীয় অম্ল থাকে যা টমেটো গাছকে আক্রমণ করতে পরিচিত সুতাকৃমিকে বাঁধা দেয়। গাঁদাও সুতাকৃমিকে বাঁধা দেয়।
ফল গঠন
পরাগায়ন এবং ফলের গঠন মিয়োসিসের উপর নির্ভর করে। মিয়োসিস হল সেই প্রক্রিয়াগুলির কেন্দ্রবিন্দু যার মাধ্যমে পরাগদণ্ডের মধ্যকার ডিপ্লয়েড মাইক্রোস্পোর মাতৃকোষগুলি হ্যাপ্লয়েড পরাগ শস্যের জন্ম দেয় এবং ডিম্বাশয়ের মধ্যে থাকা মেগাস্পোর মাতৃকোষগুলি হ্যাপ্লয়েড নিউক্লিয়াসের জন্ম দেয়। পরাগ এবং ডিম্বাণু থেকে হ্যাপ্লয়েড নিউক্লিয়াসের মিলন (নিষিক্তকরণ) স্ব- বা আন্তঃ-পরাগায়নের মাধ্যমে ঘটতে পারে। নিষিক্তকরণ একটি ডিপ্লয়েড জাইগোট গঠনের দিকে পরিচালিত করে যা তারপর বহির্গামী বীজের মধ্যকার একটি ভ্রূণে বিকশিত হতে পারে। ডিম্বাশয়ের মধ্যে বারবার নিষিক্তকরণের সাথে ডিম্বাশয়ের পরিপক্কতা টমেটো ফল তৈরি করে।
তোলা এবং পাকানো
১৯৫০-এর দশকে ক্যালিফোর্নিয়া বিশ্ববিদ্যালয়, ডেভিসের গর্ডি সি. হান্না একটি মেশিনে-কর্তনযোগ্য জাতের টমেটো ("বর্গাকার টমেটো") তৈরি করেন, যা একটি উপযুক্ত ফসল কাটার যন্ত্রের বিকাশের সাথে মিলে টমেটো উৎপাদনকারী শিল্পে বিপ্লব ঘটিয়েছিল। এই ধরনের টমেটো, টমেটো সস এবং টমেটো পেস্ট প্রক্রিয়াজাত করে এবং করতে পারে এমন গাছের কাছে বাণিজ্যিকভাবে চাষ করা হয়। এগুলি পাকলে কাটা হয় এবং তলার করার সময় স্বাদযুক্ত হয়। ১২ থেকে ১৪-সপ্তাহের মরসুমে এগুলো দিনে ২৪ ঘন্টা, সপ্তাহে সাত দিন কাটা হয় এবং অবিলম্বে প্যাকিং প্ল্যান্টে পরিবহন করা হয়, যেটিও একই সময়সূচীতে কাজ করে। ক্যালিফোর্নিয়া এই ধরনের বাণিজ্যিক টমেটো উৎপাদনের একটি কেন্দ্র এবং বিশ্বে উৎপাদিত প্রক্রিয়াজাত টমেটোর প্রায় এক তৃতীয়াংশ উত্পাদন করে।
সংরক্ষণ
টমেটো সম্পূর্ণ অংশে, টুকরো টুকরো করে, টমেটো সস বা বাড়িতে ক্যানিং করে পেস্ট হিসাবে সংরক্ষণ করা সহজ। এগুলি প্রেশার কুকারের পরিবর্তে গরম পানিতে প্রক্রিয়া করার জন্য যথেষ্ট অম্লীয় কারণ বেশিরভাগ সবজির ক্ষেত্রে এটি প্রয়োজন হয়। ফলটি প্রায়শই রোদে শুকিয়ে সংরক্ষণ করা হয় এবং হয় ব্যাগে বা তেল দিয়ে বয়ামে ভরে বিক্রি করা হয়।
উদ্ভিদের বিষাক্ততা
টমেটো গাছের পাতা, কান্ড এবং সবুজ কাঁচা ফলের মধ্যে অল্প পরিমাণে টমেটাইন নামক অ্যালকালয়েড থাকে, মানুষের উপর যার প্রভাব নিয়ে গবেষণা করা হয়নি। এগুলিতে অল্প পরিমাণে সোলানিন রয়েছে, যেটি এমন একটি বিষাক্ত ক্ষারক যা আলুর পাতায় এবং সোলানেসি পরিবারের অন্যান্য গাছপালাগুলিতে পাওয়া যায়। তবে, গাছের পাতা এবং সবুজ ফলের মধ্যে সোলানিনের ঘনত্ব সাধারণত খুব কম বিপজ্জনক হতে পারে যদি না বেশি পরিমাণে খাওয়া হয়― উদাহরণস্বরূপ, সবুজ শাক হিসাবে।
জনপ্রিয় সংস্কৃতিতে
ফ্লাভর সাভর ছিল প্রথম বাণিজ্যিকভাবে উৎপাদন করা বংশাণুগতভাবে প্রকৌশলকৃত খাদ্য যা মানুষের ব্যবহারের জন্য লাইসেন্সপ্রাপ্ত। থাম্ব| টমাটকর্নেভালেন (টমেটো উৎসব) নার্পেস, [[ফিনল্যান্ড, ১৯৯৩ সালে]] টমেটো হল গণবিক্ষোভের একটি জনপ্রিয় "অ-প্রাণঘাতী" নিক্ষেপ অস্ত্র, এবং ১৯শ শতকে মঞ্চে খারাপ প্রদর্শনী উপস্থাপনকারীদের উপর পচা টমেটো নিক্ষেপ করার একটি সাধারণ ঐতিহ্য ছিল; বর্তমানে এটি সাধারণত একটি রূপক হিসাবে উল্লেখ করা হয়। এই প্রতিবাদের অর্থের জন্য এটি গ্রহণ করে, ওলন্দাজ সমাজতান্ত্রিক দল তাদের লোগো হিসাবে টমেটোকে গ্রহণ করে।
"রটেন টম্যাটোস" হল চলচিত্র এবং টেলিভিশনের জন্য একটি আমেরিকান পর্যালোচনা-সামষ্টিক ওয়েবসাইট। "রটেন টম্যাটোস" নামটি একটি খারাপ মঞ্চ প্রদর্শনী অস্বীকার করার সময় দর্শকদের পচা টমেটো নিক্ষেপ করার অনুশীলন থেকে উদ্ভূত হয়েছে। যদি ৭৫% বা তার বেশি স্কোর পায় তাহলে চলচিত্রগুলোকে সার্টিফাইড ফ্রেশ হিসাবে রেটিং দিয়ে, ৬০% বা তার বেশি স্কোর সহ যেগুলি সার্টিফাইড ফ্রেশ সিলের প্রয়োজনীয়তা পূরণ করে না সে চলচিত্রগুলোর জন্য ফ্রেশ রেটিং, এবং ০-৫৯% স্কোর সহ চলচ্চিত্রের জন্য রটেন রেটিং দিয়ে "রটেন টম্যাটোস" রূপক হিসেবে টমেটোকে আরও এগিয়ে নিয়ে গেছে।
আফগানিস্তান ক্রিকেট বোর্ড
আফগানিস্তান ক্রিকেট বোর্ড আফগানিস্তানের ক্রিকেটের সর্বোচ্চ ক্রীড়া নিয়ন্ত্রক সংস্থা। আফগানিস্তান ক্রিকেট বোর্ড (যার আগে নাম ছিল আফগানিস্তান ক্রিকেট ফেডারেশন) মূলত ১৯৯৫ সালে প্রতিষ্ঠিত হয়। এর সদরদপ্তর কাবুলে অবস্থিত।
বাষ্প
বাষ্প চাপ
যে তাপমাত্রায় কোন তরলের বাষ্পচাপ সাধারণ বায়ুমণ্ডলীয় চাপের সমান হয়, ঐ তাপমাত্রাকে ঐ তরলটির সাধারণ স্ফুটনাংক বলা হয়।